Shijiazhuang Y-5

Shijiazhuang Y-5 (aiemmin Nanchang Y-5; ) on kiinalainen kevyt kuljetuslentokone. Antonov An-2:een pohjautuvaa konetta valmisti aluksi Nanchangin tehdas 230 ja myöhemmin Shijiazhuangin Punaisen tähden konetehdas. Y-5 lensi ensilentonsa joulukuussa 1957. Koneen viimeiset kehitysversiot esiteltiin vuonna 1995, ja sitä valmistettiin pieniä määriä vuoteen 2013 asti. Antonov An-2:n tavoin Y-5 soveltuu hyvin lyhyiltä, päällystämättömiltä kiitoteiltä toimimiseen STOL-kykynsä ja hyvien hitaan lennon ominaisuuksiensa ansiosta. Lisäksi sen suorituskyky on hyvä ja käyttökustannukset pienet, minkä vuoksi se on Kiinassa suosittu sekä siviili- että sotilaskäytössä. Vuonna 2017 Y-5-koneita oli yhä käytössä Kiinan ja Pohjois-Korean asevoimilla. Suurin käyttäjä on Kansan vapautusarmeijan ilmavoimat, jolla oli laivastossaan 170 konetta. == Historia == Tehdas 320 Nanchangin kaupungissa alkoi Neuvostoliiton avustuksella suunnitella Antonov An-2:n kopion valmistamista vuonna 1956. Uusi kone, Nanchang Y-5, lensi ensilentonsa joulukuussa 1957, ja sarjatuotanto alkoi seuraavana vuonna. Tehdas 320 valmisti kaikkiaan 728 konetta vuosina 1958–1970. Koneista suurin osa toimitettiin Kansan vapautusarmeijan ilmavoimille ja loput valtion lentoyhtiö CAAC:lle. Lisäksi elokuussa 1960 rakennettiin erikoisvalmisteinen seitsenpaikkainen kone lahjaksi Pohjois- Vietnamin johtaja Ho Tši Minhille, ja vuosina 1962–1963 kaksi vastaavaa konetta Nepalin kuninkaalle. Toukokuusta 1970 alkaen koneen tuotanto siirtyi Shijiazhuangin Punaisen tähden konetehtaalle, ja siitä eteenpäin konetyyppi tunnettiin nimellä Shijiazhuang Y-5. Koneen viimeisimmät kehitysversiot esiteltiin vuonna 1995, ja niitä valmistettiin pieniä määriä vuoteen 2013 asti. Kaikkiaan Y-5-koneita rakennettiin Nanchangissa ja Shijiazhuangissa yhteensä yli tuhat. == Versiot == Shijiazhuang Y-5:stä on valmistettu ainakin seuraavia versioita: * Y-5 – Ensimmäinen tuotantomalli. * Y-5II – Maatalouslentokone, johon oli tehty ohjaamon lämpötilaa alentavia muutoksia, jotta sitä voisi paremmin käyttää subtrooppisessa Etelä-Kiinassa. Tuotanto alkoi vuonna 1958, koneita valmistettiin 229. * Y-5A – 11-paikkainen matkustajalentokone. Tuotanto alkoi vuonna 1958, koneita valmistettiin 114. * Y-5B – Vuonna 1995 esitelty päivitetty versio puolalaisella ASz-621R-moottorilla ja uudistetuilla mittaristoilla. ** Y-5B – Sotilaskäyttöön tarkoitettu laskuvarjohyppykone. ** Y-5BD – Matkustajakone. ** Y-5BK – Matkustaja- ja maatalouslentokone. * Y-5C – Kellukkeilla varustettu vesitaso. Vuosina 1964–1967 valmistettiin muutama koneyksilö. * Y-5D – Pommikoneiden lentäjien ja suunnistajien koulukone. Tuotanto alkoi kesäkuussa 1962, koneita valmistettiin 116. == Käyttäjiä == ;Nykyiset Vuonna 2017 Y-5-koneita oli käytössä seuraavasti: * ** Kansan vapautusarmeijan ilmavoimat (170) ** Kansan vapautusarmeijan laivasto (50) * ** Korean demokraattisen kansantasavallan ilmavoimat (noin 100)Korean demokraattisen kansantasavallan ilmavoimilla tiedetään olevan yhteensä noin 200 An-2- ja Y-5-konetta, mutta tarkkaa jakaumaa ei tiedetä. ;Entiset Aiemmin Y-5-koneita ovat käyttäneet ainakin seuraavat: * ** Albanian ilmavoimat * ** CAAC * ** Nepal Airlines == Onnettomuudet == Kolmen Y-5-koneen tiedetään tuhoutuneen onnettomuuksissa. Suuri valmistusmäärä huomioiden on kuitenkin todennäköistä, että koneita on tuhoutunut huomattavasti enemmän kuin on tiedossa. Päivämäärä Paikka Lentoyhtiö Versio Rekisteri Uhrit/ Koneessa olleet Lyhyt kuvaus Viite Qinglongshan CAAC Y-5 18188 Törmäsi vuoreen. Gansu CAAC Y-5 18152 Törmäsi vuoreen huonossa säässä. Danfeng Jingmen General Aviation Y-5B B-8473 Osui puihin ja syöksyi maahan. == Tekniset tiedot == == Huomautukset == == Lähteet == == Aiheesta muualla == Luokka:Kiinalaiset kuljetuskoneet Luokka:1950-luvun kuljetuskoneet Luokka:STOL-lentokoneet